צלב

[שמאל|ממוזער|100px|'''[צלב יווני|צלבים יווניים** (כל הזרועות שוות בגודלן), ישר ומסובב ב-45 מעלות (סלטיר).]]
**צלב''' הוא צורה המורכבת משני קווים המאונכים זה לזה, וחוצים זה את זה. צלב משני קווים אלכסוניים נקרא סאלטייר.

הצלב הוא אחד מהסמלים העתיקים ביותר באנושות, ומשמש בדתות רבות, המרכזית בהן היא הנצרות, שאימצה את הצלב כסמלה הרשמי ונתנה לו פירוש איקונוגרפי כסמל לייסוריו של ישו. הצלב מייצג לעיתים קרובות את חלוקת העולם לארבעת היסודות או ארבעת כיווני הרוח. לחלופין ניתן לומר כי הוא מייצג את איחוד התפישות ה"שמימית" וה"ארצית" (קוך, 1955).

בהרלדיקה, הצלב בצורותיו השונות מופיע בשלטים הרלדים.

עקב המשמעות הנוצרית האדוקה של הצלב, הוא מכונה במקורות יהודיים רבים בלשון נקייה כ"שתי וערב".

## הצלב כסימן
[שמאל|ממוזער|100px|[קרוסיפיקס]]
ממוזער|הצלב בנצרות
צלבים בכתיבה משמשים למטרות שונות, במיוחד במתמטיקה. מאחר שהוא מהיר וקל לציור וכן מדויק יותר, הצלב משמש לעיתים קרובות לסימון.
*באריתמטיקה מיוצגים חיבור (+) וכפל (×) על ידי צלבים.
*באלפבית הלטיני האותיות t (קטנה) ו-x הן בצורות צלבים. במתמטיקה, x מסמל לעיתים קרובות משתנה.
*באלפבית הפיניקי ובכתב העברי העתיק ("כתב דעץ") האות תי"ו סומנה כצלב (𐤕), והאות טי"ת סומנה כצלב מוקף במעגל (𐤈). מהתי"ו הפיניקית התפתחה האות היוונית טאו (τ), שלעיתים נכתבת בצורת צלב, וממנה נבעה ה-t הלטינית.
* המספר עשר מסומן בצורות צלב הן בספרות הרומיות (X) והן בספרות הסיניות (十).
* בכלי ירייה נהוג להשתמש בצורת הצלב כעזר לכינון בכוונות כלי הנשק, ומכאן שמו – צלב כינון.

## היסטוריה
### צלב קדם-נוצרי
לא ידוע מתי נוצר דימוי הצלב הראשון, אולם בקברי פרעונים שונים נמצא הצלב ובעיקר צלב הקרס.

ילדים בכל התרבויות מציירים קווים מוצלבים מגיל צעיר. ברחבי אירופה נמצאו במערות רבות חריטות בצורת צלב המתוארכות לשלבי התפתחות מוקדמים של האדם בתקופת האבן. כמו סמלים אחרים מתקופה זו השימוש בהם נמשך גם בתרבויות הקלטיות באירופה. דימויי צלב נוספים נמצאו גם בתרבויות ודתות במרכז אסיה.

הספרים הנוצריים הראשונים מארמניה וסוריה מכילים ראיות לכך שמקור הצלב בפרשים שהגיעו מהמזרח - ייתכן והכוונה לעמים הטורקיים הראשונים. במקדשים ארמנים עתיקים ניתן למצוא השפעות טורקיות בדמויות צלב.

### צלב נוצרי
סימן הצלב החל להיות מזוהה עם הנצרות בשלהי המאה ה-2, והשימוש בו כסמל נוצרי נעשה נפוץ במאה ה-3, אחרי שהלנה, אמו של קונסטנטינוס, מצאה את הצלב האמיתי במחבוא בעת מסעה בארץ ישראל ב-334.

עד אז היו קהילות נוצריות שחששו להציג צלב בפומבי. אחת הדרכים להסתירו הייתה להפוך את ראש הצלב לעיגול ובכך הפך הצלב למעין דמות. הנצרות אימצה את סמל הצלב בשל צליבת ישו ומותו על הצלב המסיימים את יסוריו ("הפסיון"), ונחשבים, יחד עם תחייתו, לשלב הכרחי בדרך לגאולת בני האדם. הצליבה הייתה שיטה מקובלת לעינוי ולהוצאה להורג בימי האימפריה הרומית. לפי הנצרות ישו עונה ונצלב כדי לכפר על חטאי האנושות, ולפיכך אזכור הדבר נחשב כביטוי לאמונה. מלבד השימוש בסמל הצלב בכנסיות ובאתרים דתיים, מקובל בקרב נוצרים אדוקים לתלות צלב מעץ מעל המיטה ולפעמים גם במקום בולט בבית, ולענוד שרשרת עם תליון בצורת צלב. כמו כן מקובל להציב צלב מעץ על קברי נוצרים או לשרטט צלב על גבי המצבה. נוצרים נוהגים לשרטט צלב דמיוני על פני גופם בשעת התפילה, בעת כניסה לאתר קדוש או כביטוי למצוקה בעת אסון. במהלך השנים, רבות מהכתות והזרמים בנצרות סיגלו לעצמם צלב ייחודי, על מנת לבדלן מזרמים אחרים. הצלב הנוצרי נקבע לסמל את ישו אך גם התחייבות לצניעות מינית ועבודת האל.

## סוגי צלבים שונים

## הצלבים בהרלדיקה
צלבים אלו משמשים כמעט אך ורק בהרלדיקה, ולרוב לא נושאים עמם משמעויות נוספות. רשימה חלקית:

## הצלב בדגלים
בדגלים רבים, בפרט בדגלים של מדינות בעלות מסורת נוצרית, נכללים צלבים שונים כמוטיב. למרות זאת, הצלב מופיע גם בדגלי מדינות חסרות מסורת נוצרית מובהקת, כאשר הצלב בעל משמעות תרבותית, דתית, מדינית או חברתית אחרת. להלן מוצגת רשימה חלקית המציגה את מרבית הדגלים בהם מופיעים צלבים בצורה מסוימת:

;צלב נורדי
* דגל דנמרק
* דגל שוודיה
* דגל פינלנד
* דגל נורווגיה
* דגל איסלנד
* דגל איי פארו
* דגל אולנד
* דגל סטברופול
* דגל טביליסי

;צלב ג'ורג' הקדוש
* דגל אנגליה
* דגל גאורגיה
* דגל גרנזי
* דגל הסיטי של לונדון
* דגל אג'ריה
* דגל אלברטה
* דגל סרדיניה

;סאלטייר (כגון צלב אנדראס הקדוש או צלב פטריק הקדוש)
* דגל ג'מייקה
* דגל בורונדי
* דגל סקוטלנד
* דגל נובה סקוטיה
* דגל אלבמה
* דגל פלורידה
* דגל ג'רזי
* דגל סנקט פטרבורג
* דגל מחוז ארכנגלסק
* דגל צלב בורגונדיה

;יוניון ג'ק
* דגל הממלכה המאוחדת
* דגל אוסטרליה
* דגל ניו זילנד
* דגל פיג'י
* דגל טובאלו
* דגל קולומביה הבריטית
* דגל מניטובה
* דגל אונטריו
* דגל איי קוק
* דגל ניואה
* דגל הוואי
*דגלי הטריטוריות הבריטיות שמעבר לים (חוץ מגיברלטר)
;צלב יווני
* דגל יוון
* דגל שווייץ
* דגל טונגה
* דגל אמסטרדם

;צלבים הרלדיים אחרים
* דגל דומיניקה
* דגל הרפובליקה הדומיניקנית
* דגל מקדוניה הצפונית
* דגל מלטה
* דגל סלובקיה
* דגל סרביה
* דגל קוויבק
* דגל ניו מקסיקו
* דגל חבל הבסקים
* דגל אסטוריאס
* דגל גרמניה הנאצית

## ראו גם
* נצרות
* מסדר אבירי היכל שלמה
* הוספיטלרים
* הבונים החופשיים
* הצלב האמיתי
* קרוסיפיקס
* צליבת ישו
* הדגל הנוצרי

## לקריאה נוספת
* היסטוריה של הצלב 
* ג'יימס פרקר, "A Glossary of Terms Used in Heraldry" (1894) (מילון של מונחים הרלדיים המכיל מידע רב על צלבים בהרלדיקה)

## קישורים חיצוניים

* 
* 

## הערות שוליים

*
קטגוריה:הרלדיקה
קטגוריה:סמלים נוצריים